open-index/open-wikipedia-markdown huggingface dataset:
கலாமியன் மரமூஞ்சூறு

**கலாமியன் மரமூஞ்சூறு** (*Calamian treeshrew*)(*துபையா பலவானென்சிசு*) என்பது பிலிப்பீன்சில் உள்ள கலாமியன் தீவுகள் குழுவின் ஒரு பகுதியாக இருக்கும் புசுவாங்கா மற்றும் குலியோன் தீவுகளில் காணப்படும் ஒரு மரமூஞ்சூறு சிற்றினம் ஆகும்.

செருமனிய விலங்கியல் நிபுணர் பால் மாட்ஷி, கலாமியானிலிந்து ஒரு கலாமியன் மரமூஞ்சூறுவினை முதன்முதலில் விவரித்தார். இது பெர்லின் விலங்கியல் அருங்காட்சியகத்தால் (பெர்லினின் இயற்கை வரலாற்று அருங்காட்சியகம்) பெறப்பட்ட விலங்கியல் சேகரிப்பின் ஒரு பகுதியாகும். இந்த வகை மாதிரியானது பலவான் மரமூஞ்சூறுவிலிருந்து சற்றே குறுகிய முகவாய் மற்றும் கால்விரல்கள், வால் மற்றும் மார்பின் முடி ஆகியவற்றின் இலகுவான நிறத்தால் வேறுபடுவதால் இதைத் தனித்துவமான சிற்றினமாகக் கருதினர்.

## மேற்கோள்கள்


பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:மூஞ்சூறு
அனில் குமார் பல்லா

**அனில் குமார் பல்லா**, முனைவர் ( பேராசிரியர்) ஏ.கே.பல்லா என்றும் அழைக்கப்படும் இவர் தில்லியைச் சேர்ந்த ஒரு இந்திய சிறுநீரக மாற்று அறுவை சிகிச்சை நிபுணர் ஆவார். தற்போது சர் கங்கா ராம் மருத்துவமனையின் சிறுநீரகவியல் துறையின் இணைத் தலைவராக உள்ளார். மருத்துவத் துறை அறிவியலுக்கான இவரது பங்களிப்பிற்காக 2010 for his contribution to the medical field science. இல் பல்லாவுக்கு இந்தியாவின் நான்காவது மிக உயர்ந்த குடிமகன் விருதான  பத்மசிறீ விருது வழங்கப்பட்டது. *டாக்டர். பல்லா தி பெரிட்டோனியல் டயாலிசிஸ் சொசைட்டி ஆஃப் இந்தியா* (PDSI) வின் செயலாளராகவும் பணியாற்றியுள்ளார். மேலும் இவர் இன்னும் தொழில்துறை இணைப்புக் குழுவின் தலைவர் பதவியை வகிக்கிறார்.

2019 ஆம் ஆண்டில், மருத்துவத் துறையில் இவர் செய்த பணிக்காக மரு. பி. சி. ராய் விருது இவருக்கு வழங்கப்பட்டது.

## சான்றுகள்

## வெளி இணைப்புகள்
* 

பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
இரஞ்சித் பார்கவா

**இரஞ்சித் பார்கவா** (*Ranjit Bhargava*), ஒரு இந்திய சுற்றுச்சூழல் ஆர்வலர் ஆவார். சுற்றுச்சூழல் பாதுகாப்பிற்கான இவரது முயற்சிகள் மற்றும் மேல் கங்கை பகுதிக்கு ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் கள அந்தஸ்தைப் பெறுவதற்கான தனது முயற்சிகளுக்காக அறியப்பட்டவர். இந்திய அரசாங்கம் 2010-இல் குடிமக்களின் நான்காவது உயரிய விருதான பத்மசிறீ விருதை வழங்கி கௌரவித்தது. இவர் நெதர்லாந்தின் இளவரசர் பெர்னார்டிடமிருந்து *ஆர்டர் ஆஃப் தி கோல்டன் ஆர்க்*  மற்றும் ஜெர்மனி அரசாங்கத்தின் *ஆர்டர் ஆஃப் மெரிட்* ஆகியவற்றையும் பெற்றவர். .
## சான்றுகள்

## மேலும் படிக்க
* 

## வெளி இணைப்புகள்
* 

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:வாழும் மக்கள்
தோப்பூர் திருவேங்கடம்

**தோப்பூர் திருவேங்கடம்** (*Thoppu Thiruvengadam*)(பிறப்பு 13 ஆகத்து 1938) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் இராணிப்பேட்டை மாவட்டம் ஒடுக்கத்தூர் பகுதியினைச் சேர்ந்தவர். பள்ளிக் கல்வியினை சென்னை இராமகிருஷ்ணா ஆரம்ப பாடசாலை, கோவிந்தப்ப நாயக்கர் நடுநிலைப் பள்ளி, பச்சையப்பன் உயர்நிலைப் பள்ளியிலும் பயின்றுள்ளார். கல்லூரிக் கல்வியினை பச்சையப்பன் கல்லூரி மற்றும் சென்னை சட்டக் கல்லூரியில் முடித்துள்ளார். திருவேங்கடம் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கணியம்பாடி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1938 பிறப்புகள்
பகுப்பு:இராணிப்பேட்டை மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
வி. தவமணித் தேவர்

**வி. தவமணித் தேவர்** (*V. Thavamani Thevar*)(பிறப்பு 1929) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் மதுரை மாவட்டம் திருமங்கலம் வட்டம் எம். கல்லுப்பட்டி பகுதியினைச் சேர்ந்தவர். பள்ளிக் கல்வியினை எம். கல்லுப்பட்டி அரசினர் கள்ளர் பள்ளியிலும் விருதுநகர் டி. இ. எல். சி. பள்ளியிலும் பயின்றுள்ளார். தவமணித் தேவர் அனைத்திந்திய பார்வார்டு பிளாக்கு உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் முறையே சுதந்திரா கட்சி, பார்வர்டு பிளாக் வேட்பாளராக சேடப்பட்டி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1929 பிறப்புகள்
பகுப்பு:மதுரை மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
கார்மல் பெர்க்சன்

**கார்மல் பெர்க்சன்** (*Carmel Berkson*; பிறப்பு 1924) ஒரு அமெரிக்கச் சிற்பி ஆவார். இவர் இந்திய கலை, அழகியல் மற்றும் இந்தியக் கட்டிடக்கலை பற்றிய ஆவணங்கள் மற்றும் புத்தகங்களுக்கு பெயர் பெற்றவர். 2010-இல் இந்திய அரசு இவருக்கு பத்மசிறீ விருது வழங்கி கௌரவித்தது.

## ஆரம்ப வாழ்க்கையும் கல்வியும்
பெர்க்சன் நியூயார்க் நகரில் 1924 இல் பிறந்தார். இவர் டியூக் பல்கலைக்கழகத்தில் வரலாற்றில் தேர்ச்சி பெற்றார். பட்டம் பெற்ற பிறகு, மில்டன் ஹெபால்டின் கீழ் கொலம்பியா பல்கலைக்கழகத்தில் சிற்பம் பயின்றார். இவர் டியூக்கில் பயிலும்போது ஒரு துணைத் தோழரா இருந்த மார்ட்டின் பிளீசர் என்பவரை மணந்தார்.

## இந்தியாவில் பணி
1970-இல் இவர் இந்தியாவுக்கு முதன்முதலில் வருகை தந்த நேரத்தில், பெர்க்சன் 22 வருடங்கள் பயிற்சி பெற்றிருந்த சிற்பியாக இருந்தார். எலிபெண்டா தீவு, எல்லோரா மற்றும் மாமல்லபுரம் ஆகிய இடங்களுக்குச் சென்ற அந்தப் பயணம் இவருக்கு ஒரு மாற்றத்தை ஏற்படுத்தியது. பெர்க்சன் விரைவில் ஒரு சிற்பியாக தனது வாழ்க்கையை ஏற்றுக்கொண்டு, இந்தியாவின் முக்கியமான கட்டிடக்கலை மற்றும் கலாச்சார தளங்களை ஆய்வு செய்ய சுற்றுப்பயணம் செய்யத் தொடங்கினார். 1977-ஆம் ஆண்டில், இந்திய சிற்பக்கலையில் தத்துவம், புராணங்கள் மற்றும் கலை மேம்பாடுகள் பற்றிய தனது ஆராய்ச்சியைத் தொடர, இவர் தனது தளத்தை இந்தியாவில் உள்ள மும்பைக்கு மாற்றினார்.

## குறிப்பிடத்தக்க படைப்புகள்

பெர்க்சன் தனது ஆவணப்படுத்தல் மற்றும் இந்திய கலை பற்றிய வர்ணனை மற்றும் ஒரு சிற்பியாக தனது சொந்த வேலை ஆகிய இரண்டிற்கும் குறிப்பிடத்தக்கவர். ஏறக்குறைய மூன்று தசாப்தங்களுக்குப் பிறகு 2001-இல் மீண்டும் சிற்பக்கலையைத் தொடங்கினார். இவரது சிற்பங்களில் பெரும்பாலானவை இந்திய புராணங்களின் உருவங்கள். ஆனால் அவற்றின் சித்தரிப்பில் கியூபிச தாக்கங்களை பிரதிபலிக்கின்றன.

இந்து, கிறித்தவம் மற்றும் பௌத்த புராணங்களில் இருந்து வரையும் இவரது பணி நவீன அழகியலை பிரதிபலிக்கும் எளிமையான, சுத்தமான வடிவங்களுக்காக குறிப்பிடப்பட்டுள்ளது.

## விருதுகளும் கௌரவங்களும்
இந்திய அரசு பெர்க்சனுக்கு  2010-இல் பத்மசிறீ விருது விருது வழங்கி கௌரவித்தது. பெர்க்சன் தனது பணியிலிருந்து ஓய்வு பெறுவதாக அறிவித்து, அந்த ஆண்டின் பிற்பகுதியில் அமெரிக்காவுக்குத் திரும்ப திட்டமிட்டுள்ளார். இவர் தனது  சிற்பங்களை 2011 இல் மும்பை தேசிய நவீன கலைக்கூடத்தின் நிரந்தர சேகரிப்புக்கு வழங்கினார்.

## சான்றுகள்

பகுப்பு:அமெரிக்க இந்தியவியலாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வாழும் மக்கள்
பகுப்பு:1924 பிறப்புகள்
ஆசிரியர் பார்வை

" **ஆசிரியர் பார்வை**" (Teacher look) என்பது உணர்ச்சியற்ற, பாவனையற்ற முறைத்துப் பார்ப்பதனைக் குறிப்பதாகும். தொடக்கக் கல்வி ஆசிரியர்களுக்கு தவறாக நடந்து கொள்ளும் மாணவர்களை கத்துவதற்கு அல்லது அச்சுறுத்துவதற்கு மாற்றாக இவை கற்றுக்கொடுக்கப்படுகிறது.   வகுப்பில் உள்ள மற்ற மாணவர்களுக்கு இடையூறு ஏற்படுவதைக் குறைக்கும் அதே வேளையில், எளிய இடையூறுகள் பெரியதாகாமல் தடுப்பதே ஆசிரியர் முறைத்துப் பார்ப்பதின் நோக்கமாகும். இளம் மற்றும் இணக்கமான மாணவர்களிடம் இவ்வாறான பார்வைகள் மிகவும் பயனுள்ளதாக இருக்கும் என்று கல்வியாளர்கள் கூறுகின்றனர். 

நன்றாக நடந்துகொள்ளும் மாணவர்களுக்கு நன்றி தெரிவித்தல், தவறாக நடந்துகொள்ளும் மாணவர்களை பெயர் சொல்லி அழைப்பது, இடையூறு ஏற்படுத்தும் மாணவர்களுக்கு அருகில் செல்வது மற்றும்  செய்யும் தவறுகளை அன்பாக அவர்களுக்கு நினைவூட்டுதல் ஆகியவை சிறிய தவறுகளை கையாளும் முறைகளாக கற்றுக்கொடுக்கப்படுகிறது.

## சான்றுகள்

பகுப்பு:பள்ளி மற்றும் வகுப்பறை நடத்தை
முறைப்படுத்தப்பட்ட இறையியல்

**முறைப்படுத்தப்பட்ட இறையியல்** என்பது கிறித்தவ நம்பிக்கையின் கோட்பாடுகளின் ஒரு ஒழுங்கான, பகுத்தறிவுமிக்க மற்றும் ஒத்திசைவான விவர அறிக்கையை முறைப்படுத்தும் கிறித்தவ இறையியலின் ஒரு ஒழுக்கமுறையாகும்.

சில தலைப்புகளைப் பற்றி விவிலியம் என்ன கற்பிக்கிறது அல்லது கடவுள் மற்றும் அவருடைய அண்டத்தைப் பற்றிய உண்மை என்ன போன்ற சிக்கல்களை இது உரையாற்றுகிறது.  இது விவிலியத் துறைகள், திருக்கோவில் வரலாறு மற்றும் விவிலிய மற்றும் வரலாற்று இறையியல் ஆகியவற்றைக் கட்டமைக்கிறது.  முறையான இறையியல் அதன் முறையான பணிகளை ஆக்கபூர்வமான இறையியல், பிடிவாதங்கள், நெறிமுறைகள், மன்னிப்பு மற்றும் மதத்தின் தத்துவம் போன்ற பிற துறைகளுடன் பகிர்ந்து கொள்கிறது. 

## முறை

## வகைகள்
இது ஒரு முறையான அணுகுமுறை என்பதால், முறையான இறையியல் உண்மையை வெவ்வேறு தலைப்புகளின் கீழ் ஒழுங்கமைக்கிறது. மேலும், பத்து அடிப்படை பகுதிகள் (அல்லது பிரிவுகள்) உள்ளன. இருப்பினும், சரியான பட்டியல் சற்று மாறுபடலாம். அவைகள் பின்வருமாறு:

* இறைத்தூதரியல் - இறைத்தூதர்கள் பற்றிய ஆய்வு
* விவிலியயியல் - விவிலியம் பற்றிய ஆய்வு
* கிறிஸ்தியல் - கிறிஸ்து பற்றிய ஆய்வு
* திருக்கோவிலியல் - திருக்கோவில் பற்றிய ஆய்வு
* கிறிஸ்தவ அறுதிவிளைவியல் - இறுதிக்காலம் பற்றிய ஆய்வு 
* பாவமியல் - பாவம் பற்றிய ஆய்வு
* தந்தையியல் - தந்தையாகிய கடவுள் பற்றிய ஆய்வு
* தூயாவியியல் - தூய ஆவி பற்றிய ஆய்வு
* மீட்புவியல் - மீட்பு பற்றிய ஆய்வு
* இறையியல்ரீதியான மானுடவியல் - மனிதகுலத்தின் இயல்பு பற்றிய ஆய்வு.
* இறையியல் பொருத்தம் - கடவுளின் தன்மை பற்றிய ஆய்வு
பகுப்பு:கிறித்தவ இறையியல்
இறையியல் பொருத்தம்

**இறையியல் பொருத்தம்** அல்லது **முறையான இறையியல்**, கடவுளின் இருப்பு, பண்புக்கூறுகள் மற்றும் செயல்களை குறிப்பாகக் கையாளும் முறைப்படுத்தப்பட்ட இறையியலின் துணை ஒழுக்கமுறையாகும். கிறிஸ்தவ இறையியலில், மற்றும் திரித்துவ அமைப்பிற்குள், இதில் தந்தையியல் (தந்தையாகிய கடவுள் பற்றிய ஆய்வு),  கிறிஸ்தியல் (இயேசு கிறிஸ்துவின் ஆய்வு) மற்றும் தூயாவியியல் (தூய ஆவியின் ஆய்வு) ஆகியவை அடங்கும். 

## மேற்கோள்கள்

பகுப்பு:இறையியல்
ஆசுடெனின் பழுப்பு இருவாய்ச்சி

**ஆசுடெனின் பழுப்பு இருவாய்ச்சி** (*Austen's brown hornbill*)(*அனோரினசு ஆசுடெனி*) என்பது வடகிழக்கு இந்தியா மற்றும் தெற்கே வியட்நாமிலிருந்து வடக்கில் தாய்லாந்து வரையிலான காடுகளில் காணப்படும் இருவாய்ச்சி சிற்றினம் ஆகும். இது சில சமயங்களில் திக்கலின் பழுப்பு இருவாய்ச்சியின் துணையினமாகக் கருதப்படுகிறது.

## விளக்கம்
இடது|thumb| ஆசுடெனின் பழுப்பு இருவாய்ச்சி (ஆண், வெள்ளை கன்னங்கள் மற்றும் தொண்டையுடன்)
ஆசுடெனின் பழுப்பு இருவாய்ச்சி நடுத்தர அளவிலான இருவாய்ச்சிப் பறவையாகும். பழுப்பு நிற வாலின் முனை வெண்மையாகக் காணப்படும். ஆணின் கன்னங்கள் மற்றும் தொண்டை வெள்ளை நிறத்துடனும், வெளிர் நுரை அலகும், செம்பழுப்பு கீழ்ப் பகுதிகளுடன் காணப்படும். பெண் பறவை இருண்ட தலையும் தொண்டையும் கொண்டது. இது தாழ்வான சமவெளிகளிலிருந்து மலைகளில் பைன் மற்றும் ஓக் காடுகளின் விளிம்பு வரை இலையுதிர் மற்றும் பசுமையான காடுகளில் வாழ்கிறது. இது பழங்கள் மற்றும் சிறிய விலங்குகளை உண்ணுகிறது. இதன் உணவில் பல வகையான பழங்கள், பல கணுக்காலிகள், வெளவால்கள், பாம்புகள், பல்லிகள், நத்தைகள், மண்புழுக்கள் மற்றும் பிற பறவைகளின் குஞ்சுகள் மற்றும் முட்டைகள் அடங்கும். இது 2 முதல் 15 பறவைகள் கொண்ட குழுக்களாகக் காணப்படும்.

ஆசுடெனின் பழுப்பு இருவாய்ச்சி ஒரு கூட்டாக இனப்பெருக்கம் செய்யக்கூடியது. ஆதிக்கம் செலுத்தக்கூடிய இனப்பெருக்க இணையில் ஆண் உதவிப் பறவையும் கூடுதல் பெண் பறவையும் காணப்படும். இவை இயற்கையாகக் காணப்படும் பொந்துகளில் அல்லது பெரிய மரங்களில் காணப்படும் மரங்கொத்தியின் பழைய கூடுகளில் கூடு கட்டுகின்றன. இந்தியாவில், அருணாச்சலப் பிரதேசத்தின் சங்லங் மாவட்டத்தில் உள்ள நம்தாபா தேசிய பூங்கா இந்த சிற்றினத்தைப் பார்க்கச் சிறந்த இடம்.

இந்தப் பறவையின் சிற்றினப் பெயர் இயற்கையியலாளர் என்றி கேவர்சாம் காட்வின்-ஆசுடெனின் நினைவாக இடப்பட்டது.

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:இருவாச்சிகள்
புதர்க் கொண்டை இருவாய்ச்சி

**புதர்க் கொண்டை இருவாய்ச்சி** (*அனோரினசு கேலரிடசு*) இருவாய்ச்சி குடும்பத்தைச் சேர்ந்த ஒரு பறவைச் சிற்றினம். இது புரூணை, இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.
[இடது|thumb| சுகாவ் மழைக்காடு, கினாபேட்டான்ஜென் ஆறு- [சபா, போர்னியோ - மலேசியா]]

படிமம்:Anorrhinus galeritus.jpg|டேனியல் ஜிராட் எலியட் வரைந்த ஓவியத்தில்


## மேற்கோள்கள்

பகுப்பு:இருவாச்சிகள்
பள்ளி ஒழுக்கம்

thumb| 1898இல் ''ஹார்பர்ஸ் வீக்லி'' அட்டைப்படத்தில் பள்ளி ஒழுக்கம் பற்றிய கேலிச்சித்திரம் காட்டப்பட்டுள்ளது .
**பள்ளி ஒழுக்கம்** (School discipline) என்பது ஆசிரியர்கள் அல்லது பள்ளி அமைப்புகள், மாணவர்களின் நடத்தை அப்போதைய கல்விச் செயல்பாட்டை சீர்குலைக்கும் போது அல்லது பள்ளி உருவாக்கிய விதியை மீறும் போது எடுக்கும் நடவடிக்கைகளுடன் தொடர்புடையது ஆகும். இவை, குழந்தைகளின் நடத்தைக்கு வழிகாட்டலாம் அல்லது தங்களையோ, அவர்களைச் சுற்றியுள்ள உலகத்தை சிறப்பாகக் கவனித்துக் கொள்ளக் கற்றுக் கொள்ள உதவும் வரம்புகளை அமைக்க வழிகாட்டலாம். 

பள்ளி அமைப்புகள் ஒழுக்கம் தொடர்பான விதிகளை உருவாக்குகின்றன, மேலும் மாணவர்கள் இந்த விதிகளை மீறினால் அது தொடர்பான தண்டனைகளுக்கு ஆளாவார்கள். இந்த விதிகள், பள்ளிச் சீருடை, காலந் தவறாமை, சமூக நடத்தை மற்றும் பணி நெறிமுறை ஆகியவற்றின் எதிர்பார்க்கப்படும் தரங்களை வரையறுக்கலாம். "ஒழுக்கம்" என்ற சொல் விதிகளை மீறுவதால் ஏற்படும் தண்டனைக்கு பயன்படுத்தப்படுகிறது. ஒழுக்கத்தின் நோக்கம் தீங்கிழைக்கும் அல்லது பள்ளிக் கொள்கைகள், கல்வி நெறிகள், பள்ளி மரபுகள் போன்றவற்றுக்கு எதிராகக் காணப்படும் சில நடத்தைகள் அல்லது மனப்பான்மைகளைக் கட்டுப்படுத்தும் வரம்புகளை அமைப்பதாகும் 

## ஒழுக்கத்தின் முக்கியத்துவம்
ஒழுக்கம் என்பது மாணவரின் வரம்பு மீறிய  செயல்களுக்குத் தீர்வு காண பள்ளி நிர்வாகத்தால் மேற்கொள்ளப்படும் செயல்களின் தொகுப்பாகும்.  ஒழுக்கம் என்பது வகுப்பறை நிர்வாகத்தின் ஒரு பரிமாணம் என்றாலும், வகுப்பறை மேலாண்மை என்பது பொதுவான சொல்லாகும். 

### பள்ளி மாவட்டங்கள் முழுவதும்

#### மக்கள்தொகையியல்
அமெரிக்காவிற்குள், ஆரம்ப மற்றும் இடைநிலைக் கல்வியில் கறுப்பின மாணவர்களின் கல்விக்கு நகர்ப்புறக் கல்வி நிறுவனங்கள் அதிக பங்களிப்பினை வழங்குகின்றன.  வெள்ளையர் மாணவர் அமைப்பைக் கொண்ட நிறுவனங்களுடன் ஒப்பிடுகையில்,பெரும்பான்மையான கறுப்பின மாணவர் அமைப்பைக் கொண்ட நகர்ப்புற கல்வி நிறுவனங்கள் அதிக ஒழுங்கு நடவடிக்கைகளில் ஈடுபடுகின்றன.

### மாற்றுத் திறன் மாணவர்கள்
கறுப்பு மற்றும் வெள்ளை மாணவர்களிடையே தண்டனைக்குரிய ஒழுங்கு நடவடிக்கைகளில் உள்ள ஏற்றத்தாழ்வானது மாற்றுத் திறன் கொண்ட கறுப்பின மாணவர்களுக்கும் விரிவடைகிறது.   பள்ளி ஒழுக்கத்தில் உள்ள ஏற்றத்தாழ்வுகள் குறித்த தேசிய ஆய்வுகள், மாற்றுத் திறன் கொண்ட கறுப்பின மாணவர்கள் அதிக அளவில் இடைநீக்கம் செய்யப்பட்டுள்ளதாக கண்டறிந்துள்ளது.   

## அடிக்குறிப்புகள்

## வெளி இணைப்புகள்

* பள்ளி காலநிலை மற்றும் ஒழுக்கம், அமெரிக்க கல்வித்துறை
* பயிற்சி: பள்ளி ஒழுக்கம் கணித வழிகாட்டி
பகுப்பு:பள்ளி மற்றும் வகுப்பறை நடத்தை
லோகி (பருவம் 2)

**லோகி (பருவம் 2) ** () என்பது மார்வெல் காமிக்சு கதாபாத்திரமான லோகி என்ற வரைகதை பாத்திரத்தை அடிப்படையாகக் கொண்டு 2021 ஆம் ஆண்டு ஒளிபரப்பான அமெரிக்க நாட்டு லோகி என்ற மீநாயகன் தொலைக்காட்சி நாடகத் தொடரின் இரண்டாவது பருவம் ஆகும்.

இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த பருவத்தை மார்வெல் இசுடியோசு தயாரித்துள்ளது, எரிக் மார்ட்டின் தலைமை எழுத்தாளராக பணியாற்றுகிறார் மற்றும் ஜஸ்டின் பென்சன் மற்றும் ஆரோன் மூர்ஹெட் ஆகியோர் இயக்கும் குழுவை வழிநடத்துகின்றனர்.

நடிகர் டாம் ஹிடில்ஸ்டன் என்பவர் திரைப்படத் தொடரில் இருந்து லோகி என்ற தனது பாத்திரத்தில் மீண்டும் நடிக்கிறார்,
இவருடன் முதல் பருவத்தில் நடித்த குகு மபதா-ரா, யூஜின் கோர்டெரோ, ஓவன் வில்சன் மற்றும் சோபியா டி மார்டினோ ஆகியோரும் தங்கள் பாத்திரங்களில் மீண்டும் நடிக்கின்றனர். இதன் இரண்டாம் பருவம் நவம்பர் 2020க்குள் உருவாக்கம் முடிவு செய்யப்பட்டு, ஜூலை 2021 இல் உறுதி செய்யப்பட்டது, அதைத் தொடர்ந்து மார்ட்டின், பென்சன் மற்றும் மூர்ஹெட் ஆகியோர் பிப்ரவரி 2022 இன் இறுதியில் பணியமர்த்தப்பட்டனர். பின்னர் ஜூன் 2022 இல் பைன்வுட் இசுடியோசுவில் படப்பிடிப்பு ஆரம்பிக்கப்பட்டது.

இந்த இரண்டாவது பருவம் டிஸ்னி+ இல் அக்டோபர் 5, 2023 அன்று ஒளிபரப்பானது, மேலும் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக நவம்பர் 9 அன்று ஆறு அத்தியாயங்களுடன் நிறைவு பெற்றது. இந்த பருவம் விமர்சகர்களிடமிருந்து நேர்மறையான மதிப்புரைகளைப் பெற்றது, அதன் முடிவு, இசை இசை மற்றும் லோகியின் பாத்திர வளைவு ஆகியவற்றிற்காக பாராட்டப்பட்டது.

## நடிகர்கள்
* டாம் ஹிடில்ஸ்டன் - லோகி
* குகு மபதா-ரா - ரவோனா ரென்ஸ்லேயர்
* யூஜின் கோர்டெரோ - கேசி/ஹண்டர் கே-5இ
* ஓவன் வில்சன் - மொபியஸ் எம். மொபியஸ்
* சோபியா டி மார்டினோ - சில்வி
* நீல் எலிஸ்

## மேற்கோள்கள்

## வெளிப்புற இணைப்புகள்
* 

பகுப்பு:2023 இல் தொடங்கிய தொலைக்காட்சி நிகழ்ச்சிகள்
பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:குற்ற தொலைக்காட்சித் தொடர்கள்
பகுப்பு:பரபரப்பூட்டும் தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:சாகசத் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
பகுப்பு:தொலைக்காட்சி பருவங்கள்
பகுப்பு:2023 இல் நிறைவடைந்த தொலைக்காட்சி நிகழ்ச்சிகள்
அயன்ஹார்டு (தொலைக்காட்சித் தொடர்)

**அயன்ஹார்டு** () என்பது 2023 ஆம் ஆண்டு வெளியாகவுள்ள அமெரிக்க நாட்டு அறிவியல் புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் இதே பெயரில் வெளியான மார்வெல் காமிக்சு கதாபாத்தித்தை அடிப்படையாகக் கொண்டு டிஸ்னி+ என்ற ஓடிடி தளத்திற்காக சினக்க கோட்ஜ் என்பவர் உருவாக்குகிறார்.

இது மார்வெல் இசுடியோசு தயாரித்த, மார்வெல் திரைப் பிரபஞ்சத்தின் தொலைக்காட்சித் தொடரின் ஒரு ஆகும். இது சினக்க கோட்ஜ் என்பவர் தலைமை எழுத்தாளராக பணியாற்றுகிறார். இந்தத் தொடரை புராக்ஸிமிட்டி மீடியா மற்றும் 20வது தொலைக்காட்சியும் தயாரித்துள்ளது.

இந்த தொடரில் நடிகை டொமினிக் தோர்ன் என்பவர் ரிரி வில்லியம்ஸ் மற்றும் அயன்ஹார்ட் ஆக நடிக்க தேர்வு செய்யப்பட்டு, டிசம்பர் 2020 இல் அறிவிக்கப்பட்டார். அத்துடன் சினக்க கோட்ஜ் ஏப்ரல் 2021 இல் பணியமர்த்தப்பட்டார், பிப்ரவரி 2022 இல் கூடுதல் நடிகர்கள் பற்றிய தகவல் வெளியிடப்பட்டது. அதைத் தொடர்ந்து சாம் பெய்லி மற்றும் ஏஞ்சலா பார்ன்ஸ் ஆகியோர் ஏப்ரல் 2022 இல் இந்த தொடரை இயக்க பணியமர்த்தப்பட்டனர். இந்த தொடரின் படப்பிடிப்பு ஜூன் தொடக்கத்தில் ஜார்ஜியாவின் அட்லான்டாவில் உள்ள ட்ரிலித் இசுடியோவில் தொடங்கியது, மேலும் சிகாகோவிலும் அக்டோபர் நடுப்பகுதி வரை நீடித்தது.

எக்கோ தொடர் டிஸ்னி+ இல் 2023 ஆம் ஆண்டின் இறுதியில் திரையிட திட்டமிடப்பட்டுள்ளது. இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதி தொடர் ஆகும்.

## மேற்கோள்கள்

## வெளிப்புற இணைப்புகள்
* 

பகுப்பு:டிஸ்னி+ அசல் நிகழ்ச்சிகள்
பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:வெளிவரவிருக்கும் தொலைக்காட்சி தொடர்கள்
பகுப்பு:மார்வெல் திரைப் பிரபஞ்ச தொலைக்காட்சி தொடர்கள்
பகுப்பு:மார்வெல் திரைப் பிரபஞ்சம்: ஐந்தாம் கட்டம்
பகுப்பு:அறிவியல் புனைகதை தொலைக்காட்சி தொடர்கள்
பகுப்பு:அதிரடித் தொலைக்காட்சி தொடர்கள்
பகுப்பு:மீநாயகன் தொலைக்காட்சி தொடர்கள்
ஸ்ரீ ராணா விக்கிரமா

**ஸ்ரீ ராணா விக்கிரமா** (மலாய் மொழி: *Paduka Sri Rana Wikrama*; ஆங்கிலம்: *Ranavikrama*); என்பவர் சிங்கபுர இராச்சியத்தின் மூன்றாவது அரசர். ஸ்ரீ விக்கிரம வீராவின் மூத்த மகன் ஆவார். 

செஜாரா மெலாயு எனும் மலாய் இலக்கிய வரலாற்றுச் சான்றுகளின்படி, இவர் 1362-ஆம் ஆண்டில் இருந்து 1375-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு ராஜா மூடா *(Raja Muda)* என்று அழைக்கப்பட்டார். மற்றும் பெண்டகாரா துன் பெர்பதி முக பெர்ஜாஜர் *(Tun Perpatih Muka Berjajar)* என்பவரின் மகளை மணந்தவர்.

## பொது

ஸ்ரீ ராணா விக்கிரமாவின் தந்தையார் ஸ்ரீ விக்கிரம வீராவின் ஆட்சியின் கீழ் சிங்கபுராவின் ஜாவானிய இராச்சியமான மஜபாகித் பேரரசு படையெடுப்பு செய்தது. அந்தப் படையெடுப்பில் மஜபாகித் பேரரசு தோல்வி அடைந்தது. 

இருந்த போதிலும், நகரகிரேதாகமம் *(Nagarakretagama)* எனும் ஜாவானியக் காவியத் தொகுப்பின் 1365-ஆம் ஆண்டுப் பதிவில், சிங்கபுரத்தை மஜபாகித் பேரரசின் அடிமை அரசாகப் பட்டியலிடுகிறது. 

### பெருலாக் இராச்சியம்

ஸ்ரீ ராணா விக்கிரமா ஆட்சியின் போது, சுமத்திராவில் இருந்த பெருலாக் எனும் முஸ்லீம் இராச்சியத்துடன் *(Sumatran Muslim kingdom Peureulak)* அரசதந்திர உறவுகளை ஏற்படுத்திக் கொண்டார். 

இவருடைய காலத்தில் தான், அசாதாரண வலிமை கொண்ட பாடாங் *(Badang)* எனும் பழம்பெரும் மனிதர், சிங்கபுர அரசவையில் தன் வலிமையை வெளிப்படுத்தியதாக கூறப்படுகிறது.

## மேற்கோள்கள்

## மேலும் காண்க

* Ruling House of Malacca-Johor. Christopher Buyers. October 2008. Retrieved 2010-10-08.
* Studying In Singapore. Search Singapore Pte Ltd.  Retrieved 2006-04-14.
* Sang Nila Utama (PDF). 24hr Art.  Retrieved 2006-04-14.

* துமாசிக்
* சிங்கப்பூரின் வரலாறு
* நீல உத்தமன்
* ஸ்ரீ விக்கிரம வீரா

## வெளிப்புற இணைப்புகள்

பகுப்பு:மலேசிய வரலாறு
பகுப்பு:சிங்கப்பூரின் வரலாறு
பகுப்பு:இந்தோனேசிய வரலாறு
பகுப்பு:சிங்கப்பூர் அரசர்கள்
அனோரினசு

***அனோரினசு*** (*Anorrhinus*) என்பது தென்கிழக்கு ஆசியாவின் காடுகளில் (இந்தியா மற்றும் சீனாவின் அருகிலுள்ள பகுதிகளுக்கு அரிதாகவே நீண்டுள்ளது) காணப்படும் இருவாய்ச்சி (குடும்பம் புசெரோடிடே) பேரினமாகும் . இவை சமூகமாகவும் பொதுவாகக் குழுக்களாகவும் காணப்படுகின்றன. ஆனால் ஆதிக்கம் செலுத்தும் இணை மட்டுமே இனப்பெருக்கம் செய்யும் என்று நம்பப்படுகிறது. பிற குழு உறுப்பினர்கள் உதவியாளர்களாகச் செயல்படுகிறார்கள்.

## வகைப்பாட்டியல்
இந்த பேரினமானது சில சமயங்களில் புதர்-முகடு இருவாய்ச்சி சிற்றினத்துடன் மட்டுமே மட்டுப்படுத்தப்படுகிறது. பிற சிற்றினங்கள் இரண்டும் சில சமயங்களில் ஒரே இனமாகக் கருதப்படுகின்றன. இவை திலோலேமசு பேரினத்தில் வைக்கப்படுகின்றன. 2013-ல் வெளியிடப்பட்ட ஒரு மூலக்கூறு தொகுதிப் பிறப்பு ஆய்வில், *அனோரினசு*, *[[ஆந்தரகோசெரசு]]* மற்றும் *[[ஓசிசெரோசு]]* வகைகளைக் கொண்ட ஒரு தொகுதியின் சகோதர பேரினமாகக் கண்டறியப்பட்டது.

இந்தப் பேரினமானது மூன்று சிற்றினங்களைக் கொண்டுள்ளது:

## மேற்கோள்கள்

பகுப்பு:பறவைப் பேரினங்கள்
பகுப்பு:இருவாச்சிகள்
எஸ். கோட்டைப்பட்டி

**எஸ். கோட்டைப்பட்டி** (*S.KottaiPatti Village*) என்பது தமிழ்நாட்டின் சிவகங்கை மாவட்டத்தில் உள்ள சிங்கம்புணரி வட்டம் எஸ். மாத்தூர் ஊராட்சியில் அமைந்துள்ளது. இந்தக் கிராமத்தில் 100% முத்தரையர் (வலையர்) சமுதாய மக்கள் மட்டுமே வாழ்கின்றனர். இந்த ஊராட்சி, திருப்பத்தூர், சிவகங்கை (சட்டமன்றத் தொகுதி)க்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சியில் 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 900 ஆகும். இவர்களில் பெண்கள் 458 பேரும் ஆண்கள் 442 பேரும் உள்ளனர்.

## மேற்கோள்கள்
 

1.இணையதளத்தில் எஸ்.கோட்டைப்பட்டி பற்றிய தகவல்கள் http://www.onefivenine.com/india/villages/Sivaganga/Singampunari/Kottaipatti

2.வரைபடம் https://maps.google.com/?cid=12074966767258623854&entry=gps

3.ஊராட்சி எஸ். மாத்தூர் ஊராட்சி

பகுப்பு:சிவகங்கை மாவட்டத்திலுள்ள கிராமங்கள்
மோனிகா ராம்போ

**மோனிகா ராம்போ** () என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு பெண் மீநாயகன் கதாபாத்திரம் ஆகும். இந்த கதாபாத்திரத்தை ரோஜர் ஸ்டெர்ன் மற்றும் ஜான் ரோமிதா ஜூனியர் ஆகியோரால், அக்டோபர் 1982 இல் வெளியான தி அமேசிங் இசுபைடர் மேன் அணுவில் #16 என்ற கதையின் மூலம் தோற்றுவிக்கப்பட்டது. இவர் ஆரம்பத்தில் இரண்டாவது **[[கேப்டன் மார்வெல்|கேப்டன் மார்வெ]]லாக** அறிமுகப்படுத்தப்பட்டார், பின்னர் ஆற்றல் சீர்குலைக்கும் ஆயுதத்தால் உற்பத்தி செய்யப்பட்ட கூடுதல் ஆற்றல் மூலம் குண்டுவீசப்பட்ட பின்னர் அவர் சூப்பர் சக்திகளைப் பெற்றார். இவர் இறுதியில் அவெஞ்சர்ஸ் குழுவின் தலைவர் ஆனார். அதைத் தொடர்ந்து இவர் நெக்ஸ்ட்வேவ் மற்றும் அண்மைய அல்டிமேட்ஸ் குழுவின் உறுப்பினராகவும் இருந்தார். இவரை போட்டான், பல்சர் மற்றும் 2013 இல் தொடங்கி, ஸ்பெக்ட்ரம் என்றும் அழைக்கப்படுகிறார்.

அகிரா அக்பர் மார்வெல் திரைப் பிரபஞ்சத் திரைப்படமான கேப்டன் மார்வெல் (2019) இல் இளம் மோனிகா ராம்பியூவாக நடித்தார். பின்னர் நடிகை டெயோனா பாரிசு என்பவர் வாண்டாவிஷன் (2021) என்ற தொலைக்காட்சி குறுந்தொடரில் ராம்போவின் வயது வந்தோருக்கான பதிப்பை சித்தரிக்கிறார் அதைத்தொடர்ந்து தி மார்வெல்ஸ் (2023) என்ற படத்திலும் தோன்றுவார்.

## மேற்கோள்கள்

## வெளியிணைப்புகள்
* 
* 
* 
* 

பகுப்பு:அமெரிக்க மீநாயகன்கள்
பகுப்பு:மார்வெல் வரைகதை மீநாயகன்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
நா. நாச்சிமுத்து

**நா. நாச்சிமுத்து** (*N. Nachimuthu* ) (2 சூலை 1926 - 21 மே 2016) ஒரு தமிழ்நாட்டு அரசியலர், வேளாண் ஆர்வலர் மற்றும் கல்வியாளர் ஆவார். திராவிட முன்னேற்றக் கழகத்தை  (திமுக) சேர்ந்த இவர், ஒட்டன்சத்திரம் தொகுதிக்கான தமிழ்நாட்டு சட்டப் பேரவை உறுப்பினராக 1967 முதல் 1976 வரை பணியாற்றினார்.

## தொடக்க வாழ்க்கை
இன்றைய திண்டுக்கல் மாவட்டம் பழனி வட்டத்தில் உள்ள தேவத்தூரில் 2 சூலை 1926 அன்று  பழனியம்மாள்-நாச்சிமுத்து இணையருக்கு மகனாகப் பிறந்தார் நாச்சிமுத்து.

## கல்வி
பள்ளிக் கல்வியினை பழநி நகராட்சி உயர்நிலைப் பள்ளியிலும், மதுரை அமெரிக்கன் கல்லூரி பள்ளியிலும் பயின்றார்

## அரசியல்
இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக  போட்டியிட்டு வென்றார்.

### சட்டமன்ற உறுப்பினராக

## மறைவு
முதுமை  காரணமாக அரசியலை விட்டு ஒதுங்கித் தன் வளர்ப்பு மகன் வள்ளுவன் வீட்டில் வாழ்ந்துவந்த நாச்சிமுத்து, 21 மே 2016 அன்று காலமானார்.

## மேற்கோள்கள்

## வெளி இணைப்புகள்

* ''தென்மொழி'' இதழ் வலைப்பக்கத்தில் நாச்சிமுத்து பற்றிய குறிப்பு - வந்தவழி இயந்திரம்

பகுப்பு:1926 பிறப்புகள்
பகுப்பு:2016 இறப்புகள்
பகுப்பு:திண்டுக்கல் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
உலக விலங்கினவாத ஒழிப்பு நாள்

**உலக விலங்கினவாத ஒழிப்பு நாள்** () என்பது விலங்கினவாதத்தைக் — அதாவது மனிதரல்லா விலங்குகளிடம் அவற்றின் இனப் பகுப்பின் அடிப்படையில் காட்டப்படும் பாகுபாட்டினை — கண்டனம் செய்யும் நோக்கத்தோடு அனுசரிக்கப்படும் ஒரு சர்வதேச நிகழ்வாகும். ஆண்டுதோறும் ஆகஸ்ட் மாத இறுதியில் இந்நாள் அனுசரிக்கப்படுகிறது.

இந்த நாள் அனுசரிப்பு முதன் முதலில் 2015-ம் ஆண்டு சுவிஸ் சங்கமான Pour l'Egalité Animale (PEA) என்ற அமைப்பின் உறுப்பினர்களால் தொடங்கப்பட்டது. இவ்வமைப்பானது ஆண்டுதோறும் சர்வதேச தினத்தை ஒருங்கிணைத்து, ஆதரித்தும் உதவியும் வருகிறது.

இதே போன்று மற்றொரு நிகழ்வான "விலங்கினவாததிற்கு எதிரான உலக தினம்" ஒவ்வொரு ஆண்டும் ஜூன் 5-ஆம் தேதி கடைபிடிக்கப்படுகிறது.

## கோரிக்கைகள்
நிறவாதத்தையும் பாலினவாதத்தையும் ஒத்த சித்தாந்தமான விலங்கினவாதத்தை முறியடிப்பதே இந்த நிகழ்வில் பங்கேற்கும் ஆர்வலர்களின் முக்கிய கோரிக்கையாகும். விலங்கினவாதம் என்பது விலங்கினங்களிடம் அவற்றின் இன அடிப்படையில் மனிதர்களால் காட்டப்படும் பாகுபாடாகும். ஒரு விலங்கின் துன்பத்தை அவ்விலங்கின் இனத்தைப் பொருட்படுத்தாமல் தமது துன்பத்தோடு ஒத்த வகையில் மனித இனத்தால் ஒரே மாதிரியாகக் கருதப்பட வேண்டும் என்கிறார் ஈவ் பொனார்டெல்.

குறிப்பாகக் கூறவேண்டுமெனின், விலங்குகளைப் பண்டங்களாகவும் சொத்தாகவும் பாவிக்கும் மனித மனப்பான்மையை ஒழித்தல், பள்ளிகளில் விலங்கு நலக் கல்வியை அறிமுகப்படுத்துதல், வதைகூடங்களை மூடுதல், மீன்பிடித்தலுக்கு நிரந்தரமாக முற்றுப்புள்ளி வைத்தல், விலங்குகளை அறிவியல் பரிசோதனைகளுக்குப் பயன்படுத்துவதை முற்றிலுமாக நிறுத்துதல், மற்றும் விலங்குகள் மனிதர்களால் இயற்கை வளங்களாகக் கருதப்பட்டு அதன் விளைவாக நிகழும் விலங்குச் சுரண்டலை நிறுத்துதல் ஆகியவற்றை செயற்படுத்தி விலங்கினவாதத்தை முடிவுக்குக் கொண்டுவர முனைவதே உலக விலங்கினவாத ஒழிப்பு நாளின் நோக்கமாகும்.

## இவற்றையும் பார்க்கவும்
* உலக ஆய்வக விலங்குகள் நாள்
* பண்ணை விலங்குகளுக்கான உலக தினம்
* உலக மீன்பிடி ஒழிப்பு நாள்
* அனைத்துலக நாட்கள்

## மேற்கோள்கள்

பகுப்பு:ஆகத்து சிறப்பு நாட்கள்
பகுப்பு:விலங்குரிமை
குட்டி இந்தியா, ஒக் மர சாலை, நியூ ஜெர்சி

**குட்டி இந்தியா** (Little India)  என்பது அமெரிக்காவின், நியூ ஜெர்சி மாநிலம், மிடில்செக்ஸ் கவுண்டி, ஓக் ட்ரீ சாலையை (கவுண்டி வழித்தடம் 604) மையமாகக் கொண்டு ஐசெலின் மற்றும் எடிசன் நகரியப் பகுதிகளில் அமைந்துள்ள ஒரு தெற்காசிய பாரம்பரிய உணவகங்கள் மற்றும் வணிக நிறுவனங்கள் நிறைந்த வண்ணமயமான வணிக மாவட்டமாகும்.  	  	 
## அமைவிடம்
ஓக் ட்ரீ சாலை எடிசன் மற்றும் ஐசெலின் நகரியப்பகுதிகள் வழியாக சுமார் நான்கு மைல்கள் வரை செல்கிறது. வூட் அவென்யூ (Wood Avenue) மற்றும் ஓக் ட்ரீ சாலை  சந்திப்பில் (Intersection) எடிசன் மற்றும் ஐசெலின் ஆகிய இரண்டு நகரியங்களும் இணைகின்றன. ஓக் ட்ரீ சாலையில்,  கொரேஜா அவென்யூ (Correja Avenue) மற்றும் மிடில்செக்ஸ் அவென்யூக்களுக்கு (Middlesex Avenue) இடைப்பட்ட பகுதி இந்திய சதுக்கம் (India Square)  என்று அழைக்கப்படுகிறது.  இது குட்டி இந்தியாவின் புகழ்பெற்ற சில்லரை விற்பனை மையமாகத் திகழ்கிறது. 2017 ஆம் ஆண்டில் இப்பகுதியில் வாடகை இரு மடங்கு ஆனதாக ஒரு புள்ளி விவரம் குறிப்பிடுகிறது. இதன் புவியமைவிடம் 40° 24' 16.164* N [[அட்சரேகை]] 74° 31' 4.656* W தீர்க்க ரேகை ஆகும்.
## குட்டி இந்தியா

இங்கு 400க்கும் மேற்பட்ட தெற்காசிய சில்லறை வணிக நிறுவனங்கள் உள்ளன. வர்ஜீனியா, மைனே ஆகிய மாநிலங்களிலிருந்தும் இந்தியர்கள் ஓக் ட்ரீ சாலையில் நகைகள், ஆடைகள், மளிகை சாமான்கள், மின் சாதனங்கள், பூசைப் பொருட்கள், இனிப்பகங்கள், காய்கறிகள், மலர்கள் போன்றவற்றை வாங்குவதற்கு வருவதுண்டு.  இங்குள்ள 145க்கும் மேற்பட்ட வட இந்திய, தென்னிந்திய, பஞ்சாபி, குஜராத்தி, செட்டிநாடு, மதுரை உணவு வகைகளுக்குப் பெயர்பெற்ற  இந்திய உணவகங்களில்  உணவருந்துவதற்கு பல மைல் தொலைவுகளிலிலிருந்தும்  மக்கள் வருகிறார்கள்.  பல அமெரிக்கர்களும் விடுமுறை நாட்களில் வந்து உணவருந்துகிறார்கள்.  குஜராத்தி மற்றும் மகாராட்டிர நகைக்கடைகளில் இந்திய பாரம்பரிய தங்க நகைகளை வாங்குவதற்காகவும்   இங்குள்ள அழகு நிலையங்களுக்குச் செல்வதற்காகவும் பெண்கள் வருகிறார்கள். தீபாவளி, ஹோலி, விநாயக சதுர்த்தி, கிறிஸ்துமஸ் போன்ற பண்டிகை காலங்களில் இந்தியர்கள் கூட்டம் அதிகரிப்பதுண்டு.  இந்த சாலையில் உள்ள கடைகளுக்கு திங்கட்கிழமை விடுமுறை நாள் என்பதால் இங்கு மக்கள் வருகை குறைவாகவே காணப்படும். 

## வரலாறு
சாலையின் இரு மருங்கிலும் ஓக் (தாவரப்பெயர்: குவெர்கஸ் ரோபர் (Quercus robur)  (தாவரக் குடும்பம் ஃபேகேசி (Fagaceae) மரங்கள் நிறைந்திருந்தால் இது ஓக் மர சாலை என்று பெயர் பெற்றது. 
 பூர்வீக அமெரிக்கர்களுக்கும் ஆங்கிலேயக் குடியேறிகளுக்குமிடையே ஜூன் 26, 1777 தேதி எடிசன் பகுதிகளில்  ஷார்ட் ஹில்ஸ் போர் (Battle Short Hills) நடைபெற்றது.  இந்த அமெரிக்கப்புரட்சி போர் காலங்களில் இங்கு ஒரு சந்தை இருந்துள்ளது. 1990 ஆம் ஆண்டுகளில் இந்தியச் சந்தை உருவாகியுள்ளது. நாளடைவில் இப்பகுதி செழிப்பான இந்திய சில்லறை வர்த்தக மையமாக உருவெடுத்துள்ளது. 
## வளர்ச்சி
இங்கு அமைந்துள்ள மெட்ரோபார்க் இரயில் நிலையம்,  மன்ஹாட்டனில் உள்ள பென்  இரயில் நிலையத்துடன்  இணைப்பதால், இரயில் பயணிகளும் இப்பகுதிக்கு வந்து பொருட்களை வாங்குகிறார்கள்.  எடிசன் மற்றும் ஐசெலின் நகரியங்களில் சாய் பாபா கோவில், சுவாமி நாராயண் கோவில், அரே கிருஷ்ணா (இஸ்கான்) கோவில், துவாரகதீசு கோவில், வேத மந்திர், போன்ற பல இந்திய கோவில்கள் அமைந்துள்ளன. 
## மேற்கோள்கள்

பகுப்பு:நியூ ஜெர்சி
மருத்துவம் (சங்ககாலம்)

;மூச்சுப் பிடிப்புக்கு

சங்ககாலத்தில் செய்யப்பட்ட மருத்துவம் பற்றி, சங்கப் பாடல் ஒன்று தெரிவிக்கிறது. மூச்சுப் பிடிப்பால் வளைந்திருக்கும் **முதுகில்**, அரக்கைக் காய்ச்சி இளஞ்சூட்டில், **பத்து போட்டனர்**. அந்தப் பத்து உலர்ந்து முதுகில் காணப்படுவது போல், பிடவ மலர்களில் தேன் உண்ணும் வண்டுகளின் முதுகில் அம் மலரின் தாதுகள் உதிர்ந்து, மாற்றுப் பார்க்கப் பொன்னைக் கட்டளைக் கல்லில் உரைத்துப் பார்த்த கோடுகள் போலப் படிந்திருந்தன என்று அந்தப் பாடல் தெரிவிக்கிறது.  

;வெட்டுக் காயத்துக்கு 

சங்க காலத்தில் போரில் காயம் பட்டவனைப் பேணி எவ்வாறு மருத்துவம் செய்தனர் என்று ஒரு பாடல் கூடுகிறது. இரவம், வேம்பு மரத் தழைகளை வீட்டு வாயிலில்  செருகி வைத்தனர். 
வளைந்த கொம்பு, யாழ், முதலான பல இசைக்கருவி முழக்கத்துடன் வெண்சிறு கடுகு எண்ணெய்யைக் காயத்தில் தடவி விட்டனர். 
குழலில் ஆம்பல் பண் பாடினர். 
மணி அடித்துக்கொண்டு காஞ்சிப் பண்ணிசையில் பாடல்களைப் பாடினர். 
வீடெல்லாம் மணக்கும்படி புண்ணைப் பாதுகாக்கும் புகையை மூட்டினர். 
பலரும் கூடி இவ்வாறு அவனுக்கு மருத்துவம் செய்தனர்.  

## மேற்கோள்

பகுப்பு:மருத்துவம்
க. நாகராசன்

**க. நாகராசன்** (*Nagarajan. K*)(பிறப்பு 04 சனவரி 1942) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திண்டுக்கல் மாவட்டம் வடமதுரைப் பகுதியினைச் சேர்ந்தவர். பள்ளிக் கல்வியினை திண்டுக்கல் தூய மேரி உயர்நிலைப் பள்ளியிலும் கல்லூரிக் கல்வியினை மதுரை தியாகராசர் கல்லூரியிலும் முடித்துள்ளார். நாகராசன் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக வடமதுரை சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1942 பிறப்புகள்
பகுப்பு:திண்டுக்கல் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஆ. கோ. பத்மாவதி

**ஆ. கோ. பத்மாவதி** (*A. G. Padmavathi*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். சென்னையில் பிறந்த பத்மாவதி, நுங்கம்பாக்கம் கிறித்துவப் பள்ளியிலும், திண்டிவனம் உயர்நிலைப் பள்ளியிலும் பள்ளிக் கல்வியினை முடித்துள்ளார். பத்மாவதி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக முகையூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். இவர் மறைந்த தமிழ்நாடு வேளாண் அமைச்சர் ஆ. கோவிந்தசாமியின் துணைவி ஆவார்.

### சட்டமன்ற உறுப்பினராக

## மேற்கோள்கள்

பகுப்பு:விழுப்புரம் மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
வி. ப. பழனியம்மாள்

**வி. ப. பழனியம்மாள்** (*V. P. Palaniammal *)(பிறப்பு 05 மார்ச் 1934) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் தாராபுரத்தினைச் சேர்ந்தவர். பள்ளிக் கல்வியினை வீராசிமங்கலம் ஆரம்பப் பாடசாலையிலும், தாராபுரம் அரசினர் உயர்நிலைப் பள்ளியிலும், கோயம்புத்தூர் நிர்மலா கல்லூரியில் கல்லூரி கல்வியினையும் முடித்துள்ளார். பழனியம்மாள் திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தல்களில் திமுக வேட்பாளராக தாராபுரம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1934 பிறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
ஆர். கோவிந்தராஜன்

**ஆர். கோவிந்தராஜன்** (*R. Govindaraj*) (பிறப்பு 23 நவம்பர் 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். கோவிந்தராஜன் கடலூர் புதுப்பாளையத்தினைச் சேர்ந்தவர். கடலூரில் உள்ள புனித ஜோசப் உயர்நிலைப் பள்ளியில் பள்ளிக் கல்வியினை முடித்துள்ளார். இவர் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக கடலூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1930 பிறப்புகள்
பகுப்பு:கடலூர் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
நித்யா கிருஷிந்தா மகேசுவரி

**நித்யா கிரிஷிந்தா மகேசுவரி கோர்வா** (*Nitya Krishinda Maheswari Korwa*) (பிறப்பு: திசம்பர் 16, 1988) இந்தோனேசியவைச் சேர்ந்த முன்னாள் இறகுப்பந்தாட்ட வீராங்கனை ஆவார். இவர் ஜெய ராயா ஜகார்த்தாவுடன் இணைந்து விளையாடிய. இரட்டையர் போட்டியில் நிபுணத்துவம் பெற்றவர். 2011 தென்கிழக்கு ஆசிய விளையாட்டுப் போட்டிகளிலும், 2014 ஆசிய விளையாட்டுப் போட்டிகளிலும் பெண்கள் இரட்டையர் தங்கப் பதக்கங்களை வென்றார்.

மகேசுவரி 2009 உலக வாகையாளர் போட்டியில் பங்கேற்றார். அதில் இவர் கிரேசியா பாலியுடன் இணைந்து பெண்கள் இரட்டையர் பிரிவில் 9வது இடத்தைப் பிடித்தார். 2011-இல், தென்கிழக்கு ஆசிய விளையாட்டுப் போட்டியில் அன்னேக் பெய்ன்யா அகஸ்டினுடன் இணைந்து தங்கப் பதக்கம் வென்றார். 2014 ஆம் ஆண்டு ஆசிய விளையாட்டுப் போட்டியில் பாலியுடனான மகளிர் இரட்டையர் தங்கப் பதக்கத்தையும் வென்றார்.

2015 கொரியா ஓபனில் கிரேசியா பாலியுடன் இணைந்து தனது முதல் சூப்பர்சீரிஸ் பட்டத்தை வென்றார்.

2016-இல், இவரும் அவரது கூட்டாளியான கிரேசியா பாலியும் பிடபிள்யுஎப் சூப்பர்சீரிஸ் இறுதிப் போட்டிக்கு தகுதி பெற்றனர். இருப்பினும், மகேசுவரிக்கு திட்டமிடப்பட்ட முழங்கால் அறுவை சிகிச்சையின் காரணமாக அவர்கள் போட்டியில் இருந்து விலகினர். மேலும் அவர்களின் இடத்திற்கு விவியன் ஹூ மற்றும் வூன் கே வெய் ஆகியோர் மாற்றப்பட்டனர்.

## சொந்த வாழ்க்கை
மகேசுவரி ஒரு பப்புவான் தந்தைக்கும் ஒரு சாவகத் தாய்க்கும் பிறந்தார். இவரின் தந்தை பானுஸ் கோர்வா ஒரு முன்னாள் தேசிய கால்பந்து வீரர் ஆவார். அவர் அரேமா மலங் கால்பந்து அணிக்காக விளையாடியுள்ளார். இவரது உறவினர் லிசா ரம்பேவாஸ் ஒரு பிரபலமான பலு தூக்கும் வீரரும் 2 முறை ஒலிம்பிக் வெள்ளிப் பதக்கம் வென்றவருமாவார்.  லிசாவின் தந்தையான இவரது மாமாவும் ஒரு பலு தூக்கும் வீரராவர்.

## சான்றுகள்

## வெளி இணைப்புகள்

* BWF World Ranking

பகுப்பு:வாழும் மக்கள்
பகுப்பு:1988 பிறப்புகள்
வாழ்க்கைக்கு பிறகு

மரணத்திற்குப் பிந்தைய வாழ்க்கை (இறப்பிற்குப் பிந்தைய வாழ்க்கை அல்லது வரவிருக்கும் உலகம் என்றும் குறிப்பிடப்படுகிறது) என்பது ஒரு தனிநபரின் அடையாளத்தின் அத்தியாவசியப் பகுதி அல்லது அவரது உணர்வு ஓட்டம் தொடர்ந்து கொண்டிருக்கும் ஒரு உத்தேச இருப்பு உடல் ஆகும். பிற்கால வாழ்க்கையைப் பற்றிய பல்வேறு கருத்துக்களின்படி, மரணத்திற்குப் பிறகு வாழும் தனிநபரின் அத்தியாவசிய அம்சம் சில பகுதி உறுப்புகளாக இருக்கலாம் அல்லது ஒரு நபரின் முழு ஆன்மா அல்லது ஆவியாக இருக்கலாம். மரணத்திற்குப் பிறகான மறதியின் நம்பிக்கைக்கு முரணானது, மரணத்திற்குப் பிந்தைய வாழ்க்கையில் நம்பிக்கை.

சில பார்வைகளில், இந்த தொடர்ச்சியான இருப்பு ஒரு ஆன்மீக மண்டலத்தில் நடைபெறுகிறது, மற்ற பிரபலமான பார்வைகளில், தனிநபர் இந்த உலகில் மீண்டும் பிறந்து, வாழ்க்கைச் சுழற்சியை மீண்டும் தொடங்கலாம். இந்த பிந்தைய பார்வையில், அத்தகைய மறுபிறப்புகள் மற்றும் இறப்புகள் ஒரு நபர் ஆன்மீக சாம்ராஜ்யத்திற்கு அல்லது பிற உலகத்திற்கு நுழையும் வரை தொடர்ந்து மீண்டும் மீண்டும் நிகழலாம். மரணத்திற்குப் பிந்தைய வாழ்க்கை பற்றிய முக்கிய பார்வைகள் மதம், எஸோதெரிசிசம் மற்றும் மெட்டாபிசிக்ஸ் ஆகியவற்றிலிருந்து பெறப்படுகின்றன.

ஆபிரகாமிய பாரம்பரியத்தில் உள்ளவை போன்ற சில நம்பிக்கை அமைப்புகள், இறந்தவர்கள் இறந்த பிறகு கடவுள் அல்லது பிற தெய்வீக தீர்ப்பின் படி, அவர்களின் செயல்கள் அல்லது நம்பிக்கைகளின் அடிப்படையில் ஒரு குறிப்பிட்ட இடத்திற்குச் செல்கிறார்கள்.  இதற்கு நேர்மாறாக, இந்திய மதங்களில் உள்ளவை போன்ற மறுபிறவி அமைப்புகளில், தொடர்ச்சியான இருப்பின் தன்மை, இறுதி வாழ்வில் தனிநபரின் செயல்களால் நேரடியாக தீர்மானிக்கப்படுகிறது.

## மேற்கோள்கள்

பகுப்பு:சமய மெய்யியல்
கிறிஸ்டோபர் போர்டு

**கிறிஸ்டோபர் டி. போர்டு** () என்பவர் அமெரிக்க நாட்டு திரைப்பட திரைக்கதை ஆசிரியர், நடிகர் மற்றும் தயாரிப்பாளர் ஆவார். இவர் 2007 ஆம் ஆண்டு வெளியான 'ஐ கேன் சீ யூ' என்ற திகில் திரைப்படத்தில் நடிகராக அறிமுகமானார். அதைத் தொடர்ந்து 2012 இல் வெளியான 'ரோபோ & பிராங்க்' என்ற படத்தில் திரைக்கதை எழுத்தாளராக தனது திரைப்பயணத்தை தொடர்ந்தார். இவர் க்ளோன் (2014), காப் கார் (2015) மற்றும் இசுபைடர்-மேன்: ஹோம்கம்மிங் (2017) போன்ற படங்களில் இயக்குநர் ஜோன் வாட்ஸ் என்பவருடன் இணைந்து பணியாற்றியதற்காக அறியப்படுகிறார்.

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
கிரேக் கைல்

**கிரேக் பால் கைல்** () (பிறப்பு: நவம்பர் 3, 1971) என்பவர் அமெரிக்க நாட்டு திரைப்பட தயாரிப்பாளர்  மற்றும் திரைக்கதை ஆசிரியர் ஆவார். இவர் மார்வெல் காமிக்ஸின் எக்சு-23 என்ற வரைகதை கதாபாத்திரத்தை உருவாக்கியதற்காக மிகவும் பிரபலமானவர். அத்துடன் மார்வெலின் பல நேரடி-டிவிடி இயங்குப்பட திரைப்படங்களையும் தயாரித்துள்ளார் மற்றும் தோர் (2011), தோர்: த டார்க் வேர்ல்டு (2013) போன்ற தோர் திரைப்படத் தொடரில் பல அம்சங்களில் பணியாற்றியுள்ளார்.

## மேற்கோள்கள்

## வெளியிணைப்புகள்
* 

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:அமெரிக்க வரைகதை எழுத்தாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
2022 சதுரங்க ஒலிம்பியாடு போட்டியில் அணிகள் மற்றும் புள்ளிகள்

**[[44 ஆவது சதுரங்க ஒலிம்பியாடு]]** (*44th Chess Olympiad*) 2022 ஆம் ஆண்டு சூலை மாதம் 28 ஆம் தேதி தொடங்கி ஆகத்து மாதம் 10 ஆம் தேதி வரை நடைபெற்றது. உலக நாடுகளின் சதுரங்க அமைப்புகளை ஒன்றிணைக்கும் உலக நிறுவனமான பன்னாட்டு சதுரங்கக் கூட்டமைப்பு 44 ஆவது சதுரங்க ஒலிம்பியாடு போட்டியை ஒருங்கிணைத்து நடத்தியது.

1927 ஆம் ஆண்டு முதல் 2021 ஆம் ஆண்டு வரை 43 சதுரங்க ஒலிம்பியாடு போட்டிகள் நடைபெற்றுள்ளன. 18 தங்கம் 1 வெள்ளிப்பதக்கம் என சோவியத் ஒன்றியம் முதல் இடத்தில் உள்ளது. சோவியத் ஒன்றியத்திலிருந்து தனியாகப் பிரிந்த உருசியா 8 தங்கம் , 3 வெள்ளி, 3 வெண்கலம் என இரண்டாவது இடத்தில் உள்ளது. 6 தங்கம், 7 வெள்ளி, 9 வெண்கலம் என அமெரிக்கா மூன்றாவது இடத்தில் இருக்கிறது. ஒரே ஒரு வெண்கலப் பதக்கத்தை வென்று இந்தியா 11 ஆவது இடத்தில் உள்ளது. தற்போது இந்தியாவில் 75 கிராண்டுமாசுட்டர்கள் இருக்கின்றனர்.

## போட்டிகள்
சுவிசு முறைமையில் போட்டிகள் நடத்தப்பட்டன. திறவுநிலை மற்றும் பெண்கள் போட்டி என இரண்டு பிரிவுகளாகப் போட்டிகள் நடைபெற்றன. ஆட்டத்திற்கான நேரக் கட்டுப்பாடு 40 நகர்வுகளுக்கு 90 நிமிடங்களாக இருந்தது. 40 ஆவது நகர்வுக்குப் பிறகு கூடுதலாக 30 நிமிடங்கள் வழங்கப்பட்டன. அதே நேரத்தில் நேர அதிகரிப்பு ஒரு நகர்வுக்கு 30 வினாடிகள் என்ற முறையில் வீரர்களின் ஆட்டம் அமைந்திருந்தது.  மொத்தம் 11 சுற்றுகள் விளையாடப்பட்டன.  ஒவ்வொரு அணியும் தங்கள் நான்கு வீரர்களுடன் மற்றொரு அணிக்கு எதிராக விளையாடினர். ஒரு வீரர் ஓய்வில் இருந்தார். 11 சுற்றுகளின் முடிவில் அதிக புள்ளிகள் ஈட்டும் அணி ஒலிம்பியாடு வெற்றியாளராக  அறிவிக்கப்பட்டது.

## திறவுநிலைப் போட்டிகள்
திறவுநிலைப் போட்டியில் 186 நாடுகளை பிரதிநிதித்துவப்படுத்தும் 188 அணிகள் பங்கேற்று விளையாடின.   நடத்தும் நாடாக இந்தியா மூன்று அணிகளை களமிறக்கியது.

### போட்டி நடைபெற்ற நாட்களும் சுற்றுகளும்


## அணிகள் மற்றும் புள்ளிகள்
44 ஆவது சதுரங்க ஒலிம்பியாடு போட்டியில் கலந்து கொள்ளும் அணி வீரர்களின் சராசரி எலோ புள்ளிகளின் அடிப்படையில் அணிகள் வரிசைப்படுத்தப்பட்டு இங்கு பட்டியலிடப்பட்டுள்ளன. ஒவ்வொரு சுற்றின் முடிவிலும் அணிகள் ஈட்டும் புள்ளிகளும் இங்கு பட்டியலிடப்பட்டுள்ளன. 11 சுற்றுகள் விளையாடிய பின்னர் அணிகள் பெற்ற வெற்றி தோல்விகளின் அடிப்படையில் நாடுகளின் தரநிலை இறுதியில் கொடுக்கப்பட்டுள்ளது.

## இதனையும் காண்க
* 44 ஆவது சதுரங்க ஒலிம்பியாடு
* 2022 சதுரங்க ஒலிம்பியாடு போட்டியில் பெண்கள் பிரிவு அணிகள் மற்றும் புள்ளிகள்
* பூவனூர் சதுரங்க வல்லபநாதர் கோயில்

## மேற்கோள்கள்

பகுப்பு:சதுரங்கம்
பகுப்பு:2022 இல் விளையாட்டுகள்
ஜொனாதன் கோல்ட்ஸ்டைன்

**ஜொனாதன் மைக்கேல் கோல்ட்ஸ்டைன்** () (பிறப்பு: 2 செப்டம்பர் 1968) என்பவர் அமெரிக்க நாட்டு திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். இவர் 2017 ஆம் ஆண்டில் வெளியான மார்வெல் திரைப் பிரபஞ்சத் திரைப்படமான இசுபைடர்-மேன்: ஹோம்கம்மிங் என்ற படத்தில் துணை திரைக்கதை எழுத்தாளராகவும், டிசி நீட்டிக்கப்பட்ட பிரபஞ்சத்தில் தி பிளாஷ் but it was announced in July that they have left the project. Despite this, both Goldstein and Daley received story by credit alongside the film's screenwriter, Christina Hodson. என்ற திரைப்படத்தில் கதை எழுத்தாளராகவும் பணிபுரிந்துள்ளார்.

#### ஆரம்பகால வாழ்க்கை
ஜொனாதன் 2 செப்டம்பர் 1968 இல் நியூயார்க்கு நகரில் பிறந்தார், பின்னர் 1980 இல் ஓஹியோவின் பீச்வுட் நகருக்கு குடிபெயர்ந்தார், அவர் 1986 இல் பீச்வுட் உயர்நிலைப் பள்ளியில் பட்டம் பெற்றார். அதைத் தொடர்ந்து மிச்சிகன் பல்கலைக்கழகத்திலும், பின்னர் ஆர்வர்டு சட்டப் பல்கலைக்கழகத்திலும் பயின்று 1995 இல் பட்டம் பெற்றார்.

இவர் நியூயார்க்கில் ஜோன்ஸ், டே, ரீவிஸ் & போக் அலுவலகத்தில் நிறுவன வழக்கறிஞராக இரண்டு ஆண்டுகள் பணியாற்றினார். பின்னர் 2007 இல் லாஸ் ஏஞ்சல்ஸில் நாவலாசிரியர் அடீனா ஹால்பெர்ன் என்பவரை திருமணம் செய்து கொண்டார்.

## மேற்கோள்கள்

## வெளியிணைப்புகள்
*

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி இயக்குநர்கள்
பகுப்பு:அமெரிக்கத் திரைக்கதை எழுத்தாளர்கள்
ஜான் பிரான்சிசு டேலி

**ஜான் பிரான்சிசு டேலி** () (பிறப்பு: 20 சூலை 1985) என்பவர் அமெரிக்க நாட்டு நடிகர், திரைப்பட இயக்குநர், இசைக்கலைஞர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் என்பிசி தொலைக்காட்சியில் ஒளிபரப்பான 'புரீக்ஸ் அண்ட் கீக்சு' (1999-2000) என்ற நகைச்சுவை நாடகத்தில் உயர்நிலைப் பள்ளி புதிய மாணவராக சாம் வீர் என்ற கதாபாத்திரத்திலும், 'போனசு' (2014-2017) என்ற புலன் விசாரணை குற்றவியல் தொடரில்  விவரிப்பாளர் டாக்டர். லான்ஸ் ஸ்வீட்சு என்ற கதாபாத்திரத்தில் நடித்ததற்காக மிகவும் அறியப்படுகிறார். இதற்காக இவர் 2014 ப்ரிஸ்ம் விருதுக்கு பரிந்துரைக்கப்பட்டார். அத்துடன் இவர் டேபிளேயர் என்ற இசைக்குழுவுவில் கீபோர்டு வாசிப்பார் மற்றும் பாடகராகவும் உள்ளார்.

இவர் திரைப்படத்துறையில் ஜொனாதன் கோல்ட்ஸ்டைனுடன் இணைந்து திரைப்படத் தயாரிப்பில் ஈடுபட்டதற்காக  அறியப்படுகிறார். இந்த ஜோடி பல்வேறு திட்டங்களில் ஒன்றாக வேலை செய்தது என்பது குறிப்பிடத்தக்கது. இருவரும் ஜோன் வாட்ஸ், கிறிஸ்டோபர் போர்டு, கிறிஸ் மெக்கேனா மற்றும் எரிக் சோமர்ஸ் ஆகியோருடன் இணைந்து இசுபைடர்-மேன்: ஹோம்கம்மிங் (2017) என்ற படத்துக்காக இணை கதை எழுத்தாளர்களாக பணிபுரிந்துள்ளார், மேலும் இவர்கள் 2018 நகைச்சுவை 'கேம் நைட்' என்ற படத்தை இணைந்து இயக்கியுள்ளனர்.

## ஆரம்பகால வாழ்க்கை
டேலி 20 சூலை 1985 சிகாகோவில் உள்ள புறநகர்ப் பகுதியான வீலிங், இல்லினாய்ஸில் நடிகரான ஆர்.எஃப். டேலி என்பவருக்கும், ஒரு பியானோ ஆசிரியரான நான்சி டேலி என்பவருக்கும் மகனாகப் பிறந்தார். இவரின் தந்தை ஐரிய கத்தோலிக்க பின்னணியை சேர்ந்தவர் மற்றும் தாயார் யூதர் ஆவார். இவர் நியூயார்க்கில் உள்ள நயாக்கில் வளர்ந்தார்.

## மேற்கோள்கள்

## வெளியிணைப்புகள்
*

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க தொலைக்காட்சி நடிகர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் எழுத்தாளர்கள்
பகுப்பு:தொலைக்காட்சி தயாரிப்பாளர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:தொலைக்காட்சி இயக்குநர்கள்
பகுப்பு:அமெரிக்கத் திரைக்கதை எழுத்தாளர்கள்
சிவப்பு அலகு இருவாய்ச்சி

**சிவப்பு அலகு இருவாய்ச்சி** (Red-billed hornbill) என்பது சகாரா கீழமை ஆப்பிரிக்காவின் புன்னிலங்களிலும் பிற வனப்பகுதிகளிலும் காணப்படும் இருவாய்ச்சி குழுவாகும். இவை இப்போது பொதுவாக ஐந்து சிற்றினங்களாகப் பிரிக்கப்படுகின்றன; வடக்கு சிவப்பு- அலகு இருவாய்ச்சி (*தோக்குசு எரித்ரோஞ்சசு*), மேற்கு சிவப்பு-அலகு இருவாய்ச்சி (*தோ. கெம்பி*), தான்சானிய சிவப்பு-அலகு இருவாய்ச்சி (*தோ. உருகே*), தெற்கு சிவப்பு-அலகு இருவாய்ச்சி (*தோ. உருபிரோசுட்ரிசு*) மற்றும் தமாரா சிவப்பு-அலகு இருவாய்ச்சி (*தோ. தமரென்சிசு*). ஆனால் சில வகைப்பாட்டியலாளர்கள் பிந்தைய நான்கு சிற்றினங்களை *தோக்குசு எரித்ரோரிஞ்சசின்* துணையினங்களாகக் கருதுகின்றனர்.

## விளக்கம்

இந்த வெளிப்படையான பறவைகளின் குழு வெண்மையான அடிப்பகுதி மற்றும் தலை, சாம்பல் மேல் பகுதிகள், நீண்ட வால்கள், நீளமான வளைந்த சிவப்பு நிற அலகினைக் கொண்டது. அலகில் ஓடு போன்ற ஒரு பகுதி இருக்காது. பாலின வேறுபாடு இல்லை. ஆனால் பெண் பறவையின் அலகு சிறிய அளவில் காணப்படும். இவை பொதுவாக பெரியவை,  நீண்டது. ஆனால் அனைத்து இருவாய்ச்சிகளும் சிறிய பறவைகளாகக் கருதப்படுகிறது.

## நடத்தை

### இனப்பெருக்கம்
இனப்பெருக்க காலத்தில் பெண் பறவை மூன்று முதல் ஆறு வெள்ளை நிற முட்டைகளை ஒரு மரத்துளையில் இடுகிறது. இத்துளை கூடாக மாற்றப்படும். இதன் நுழைவாயில் சேறு, நீர்த்துளிகள் மற்றும் பழங்களின் கூழ் ஆகியவற்றால் மூடப்பட்டிருக்கும். கூட்டின் உள்ளே பெண் முட்டைகளை அடைகாக்கும். இந்தக் கூடானது ஆண் பெண் பறவைகளால் கட்டப்படுகிறது. தாய் கூட்டிற்குள் நுழைந்தவுடன், ஒரே ஒரு குறுகிய துளை மட்டுமே கூட்டுத் தடுப்பில் காணப்படும். இத்துளை வழியாக ஆண் பறவை வெளியிலிருந்து சேகரிக்கப்பட்ட உணவைத் தாய் மற்றும் குஞ்சுகளுக்கு வழங்கும். குஞ்சுகள் வளர ஆரம்பிக்கும் போது தேவையான அளவு கூட்டினைப் பெரியதாக மாற்றும். குஞ்சுகள் ஓரளவு வளர்ந்த பின்னர் இரண்டு பறவைகளும் குஞ்சுகளுக்குத் தொடர்ந்து வெளியிலிருந்து உணவளிக்கும்.

### கூடு கட்டுதல்
பெண் சிவப்பு-அலகு இருவாய்ச்சி தனது கூட்டின் திறப்பின் குறுக்கே ஒரு தடுப்பினை அமைத்து  ஊடுருவும் நபர்களிடமிருந்து தனது குஞ்சுகளைப் பாதுகாக்கிறது. தன் குஞ்சுகளைப் பாதுகாப்பாக வளர்க்கும்.

### உணவு
பூச்சிகள், பழங்கள், விதைகள் மற்றும் சிறிய கொறித்துண்ணிகளை உணவாக எடுத்து உண்ணும். இவை அனைத்துண்ணி. இவை முக்கியமாகத் தரையில் உணவு உண்ணுகின்றன. இனப்பெருக்க காலத்திற்குப் பின் கூட்டமாக வாழும்.

## படங்கள்

Bird of Botswana.jpg|*தோ. உருபிரோசுட்ரிசு*, தென்னாப்பிரிக்காவைச் சார்ந்தது
Hornbill, Ethiopia (47971177468), crop.jpg|வடக்கு சிவப்பு அலகு இருவாய்ச்சி, சிவப்பு நிற கண் தோல் மற்றும் கருமையான கண்களைக் கொண்டது.
Red-billed hornbill, Ruaha National Park (3) (28404613034), crop.jpg|*தோ. உருகே* தான்சானியாவில் காணப்படுவது
LophocerosDamarensisKeulemans.jpg|தோ. தமரென்சிசு, படம் கியூலெமன்சு, 1892
Westlicher Rotschnabeltoko (Tockus kempi).jpg|கட்டைவிரல்|இடது|மேற்கு ஆப்பிரிக்காவின் *தோ. கெம்பி*, கருமையான கண்கள் மற்றும் கருப்பு கண் தோல் இரண்டையும் கொண்ட ஒரே சிற்றினமாகும்


## மேற்கோள்கள்


## வெளி இணைப்புகள்

* ரெட்-பில் ஹார்ன்பில் வீடியோக்கள், புகைப்படங்கள் மற்றும் இணைய பறவைகள் சேகரிப்பில் ஒலிகள்
* ரெட்-பில்டு ஹார்ன்பில் - தி அட்லஸ் ஆஃப் சதர்ன் ஆப்ரிக்கன் பேர்ட்ஸில் உள்ள இனங்கள் உரை .

பகுப்பு:இருவாச்சிகள்
பகுப்பு:பறவைப் பேரினங்கள்
பாக்கித்தான் துடுப்பாட்ட அணியின் இலங்கைச் சுற்றுப்பயணம், 2022

பாக்கித்தான் துடுப்பாட்ட அணி இலங்கையில் 2022 சூலையில் இரண்டு தேர்வுப் போட்டிகளில் இலங்கைத் துடுப்பாட்ட அணியுடன் விளையாடியது. இத்தேர்வுத் தொடர் 2021–23 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக விளையாடப்பட்டது. 2022 ஏப்பிரலில், பாக்கித்தான் துடுப்பாட்ட வாரியம் இத்தொடர் நடத்தப்படுவதை உறுதி செய்தது. தொடக்கத்தில், மூன்று ஒருநாள் போட்டிகளிலும் விளையாடத் தீர்மானிக்கப்பட்டிருந்தது, ஆனால் இந்த ஒருநாள் போட்டிகள் 2020–2023 ஐசிசி துடுப்பாட்ட உலகக்கிண்ணம் சூப்பர் லீகின் ஒரு பகுதியாக இல்லாதிருந்ததால், இப்போட்டிகளை நடத்துவதில்லை என 2022 மே மாதத்தில் தீர்மானிக்கப்பட்டது. 2022 சூன் மாதத்தில் தேர்வுப் போட்டிகளுக்கான அரங்குகள் தேர்ந்தெடுக்கப்பட்டன. பாக்கித்தான் கடைசியாக 2015 சூன் சூலை மாதங்களில் இலங்கையில் தேர்வுப் போட்டிகளில் விளையாடியிருந்தது. இலங்கைப் பொருளாதார நெருக்கடி காரணமாக 2022 சூலை 17 இல், இலங்கை துடுப்பாட்ட வாரியம் இரண்டாவது தேர்வுப் போட்டியை கொழும்பு ஆர். பிரேமதாச அரங்கத்தில் இருந்து காலி பன்னாட்டு அரங்கத்திற்கு மாற்றியது.

முதலாவது தேர்வுப் போட்டியில் 342 ஓட்டங்கள் எடுத்தால் வெற்றி என்ற இலக்குடன் விளையாடிய பாக்கித்தான் அணி 4 இலக்குகள் வித்தியாசத்தில் வெற்றி பெற்றது. இது தேர்வுப் போட்டிகளில் பாக்கித்தானின் இரண்டாவது அதிகூடிய வெற்றிகரமான ஓட்ட இலக்காகும். இரண்டாவது போட்டியில் இலங்கை அணி 246 ஓட்டங்கள் வித்தியாசத்தில் வெற்றி பெற்று தொடரை 1-1 என சமன் செய்தது, தனஞ்சய டி சில்வா சதம் அடித்தார். தேர்வுத் தொடரின் வீரரான பிரபாத் ஜெயசூரிய ஆறு இன்னிங்சுகளில் தனது நான்காவது ஐந்து இலக்குகளை எடுத்தார்.

## அணிகள்

முதலாவது போட்டியில் காயமடைந்த இலங்கை அணியின் மகீசு தீக்சனாவுக்காக லக்சித்த மனசிங்க இரண்டாவது போட்டியில் விளையாடினார். முதல் போட்டியில் காயமடைந்த பாக்கித்தான் அணியின் சகீன் அஃப்ரிடி இரண்டாம் போட்டியில் விளையாடவில்லை.

## தேர்வுத் தொடர்கள்
### 1-வது தேர்வு

### 2-வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:பாக்கித்தானில் துடுப்பாட்டம்
பகுப்பு:2022இல் துடுப்பாட்டம்
இரா. நயினாமலை

**இரா. நயினாமலை** (*R. Nainamalai*)(பிறப்பு 01 சூலை 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். நயினாமலை சேலம் மாவட்டம் இராசிபுரம் பகுதியினைச் சேர்ந்தவர். இராசிபுரம் கழக உயர்நிலைப் பள்ளியிலும், சேலம் நகராட்சிக் கல்லூரியிலும், சென்னை இசுடான்லி மருத்துவக் கல்லூரியிலும் கல்வி பயின்றுள்ளார். மருத்துவரான இவர் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இராசிபுரம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1926 பிறப்புகள்
பகுப்பு:சேலம் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்